Kabupatèn Purbalingga

Kabupatèn Purbalingga iku sawijining kabupatèn ing Jawa Tengah, pernahé ing sisih kulon, kutha Purbalingga iku kutha krajan kabupatèné, kutha-kutha liyané:, lan liya-liyané. Jembar wewengkon kabupatèn iki ± 777,65 km² utawa hèktar. Wates-watese kabupatèn Purbalingga iki saka sisih

Lor: Kabupatèn Pemalang

Wetan: Kabupatèn Banjarnegara lan Pekalongan

Kidul: Kabupatèn Banyumas lan Banjarnegara

Kulon: Kabupatèn Banyumas

 Sajarah 
Kyai Arsantaka sing nalika isih timur asesilih Kyai Arsakusuma iku putra Bupati Onje II. Sawisé dngancik diwasa kyai Arsakusuma ninggal Kadipaten Onje nglakoni lelana menyang wétan lan saktekané désa Masaran (Saiki ing Kacamatan Bawang, Kabupatèn Banjarnegara) diangkat anak déning Kyai Wanakusuma sing isih anak keturunan Kyai Ageng Giring saka Mataram.
Ing taun 1740 – 1760, Kyai Arsantaka dadi demang ing Kademangan Pagendolan (saiki kalebu wewengkon désa Masaran), sawijining wewengkon sing isih ana ing sangisoring papréntahan Karanglewas (saiki kalebu kacamatan Kutasari, Purbalingga) sing dipanggedhèni déning Tumenggung Dipayuda I.
Amarga jasa Kyai Arsantaka marang Kadipaten Banyumas sajeroning perang Jenar, mula Adipati banyumas R. Tumenggung YudaNagara ngangkat putra Kyai Arsantaka sing aran Kyai Arsayuda dadi mantu. Sabanjuré Kyai Arsayuda dadi Tumenggung Karangwelas kanthi gelar Radèn Tumenggung Dipayuda III. Sabanjuré, punjer papréntahan dipiindah saka Karanglewas menyang désa Purbalingga kanthi yasa pendhapa Kabupatèn lan alun-alun.
Jeneng Purbalingga iki bisa dideleng ing carita-carita babad, yaiku Babad Onje, Babad Purbalingga, Babad Banyumas lan Babad Jambukarang. Saliyané papat babad mau, bisa diurut saka arsip-arsip paninggalan Pamaréntah Hindia Walanda sing kasimpen ing koleksi Aarsip Nasional Républik Indonésia.
Miturut sumber-sumber mau, mula liwat Peraturan laladan (perda) No. 15 Taun 1996 tanggal 19 Novèmber 1996, dikukuhaké dina dadi Kabupatèn Purbalingga yaiku 18 Dhésèmber 1830 utawa 3 Rajab 1246 Hijriyah utawa 3 Rajab 1758 Je.Situs web Pemkab Purbalingga

 Géografi 
Kabupatèn Purbalingga dumunung ing posisi 101°11’ – 109°35’ Bujur Wétan, lan 7°10’ – 7°29’ Lintang Kidul.(diundhuh tanggal 22 Maret 2011)
Wates administratipe yaiku:
 Sisih Lor: Kabupatèn Pemalang;
 Sisih Kidul: Kabupatèn Banyumas lan Banjarnegara;
 Sisih Wétan: Kabupatèn Banjarnegara.
 Sisih Kulon: Kabupatèn Banyumas;
Purbalingga dumunung ing cekungan sing diapit sawatara rerangkèn pagunungan. Ing sisih lor minangka rerangkèn pagunungan (Gunung Slamet lan Dataran Tinggi Dieng). Sisih kidul wujud Depresi Serayu, sing diilèni loro kali gedhé yaiku Kali Serayu lan anak kaliné, Kali Pekacangan. Kutha krajan Kabupatèn Purbalingga dumunung ing sisih kulon wewengkon kabupatèn, watara 21 km sisih wétan Purwakerta.

 Pamaréntahan 
Kabupatèn Purbalingga katata sajeroning 18 kacamatan, kalurahan lan désa.

Kacamatan-Kacamatan ing Kabupatèn Purbalingga yaiku: 
 Kemangkon
 Bukatéja
 Kejobong
 Kaligondhang
 Purbalingga
 Kalimanah
 Kuthasari
 Mrèbèt
 Bobotsari
 Karangreja
 Karanganyar
 Karangmoncol
 Rembang
 Bojongsari
 Padhamara
 Pengadegan
 Karangjambu
 Kertanegara

 Réferènsi 

 Deleng uga 
 Pratélan kabupatèn lan kutha ing Indonésia

 Pranala njaba 
 Situs Web Resmi 

Kategori:Pratélan Daerah Tingkat II
Purbalingga
Kategori:Kabupatèn Purbalingga